**Tillaga að lagabreytingu fyrir aðalfund samtaka sjávarútvegssveitarfélaga 12. október 2022**

**Breyting á 2. gr. samþykkta samtakanna:**

Við greinina bætist ný málsgrein sem verður 2. mgr. 2. gr., svohljóðandi:

*Ef sveitarfélag óskar að segja sig úr samtökunum skal tilkynna það skriflega og miðast úrsögnin við næsta aðalfund eftir að tilkynning um úrsögn berst.*

2. mgr. verður 3. mgr. 2. gr. og svohljóðandi:

*Hægt er að veita undanþágu frá 1. mgr. í sérstökum tilvikum og skal slík undanþága samþykkt með 2/3 greiddra atkvæða á aðalfundi.*

**Eftir breytingu verður 2. gr. samþykkta samtaka sjávarútvegssveitarfélaga, svohljóðandi:**

*Sveitarfélög sem hafa mikla beina hagsmuni af sjávarútvegi og sjókvíaeldi, s.s. vegna þess að úthlutað aflamark er hátt á hvern íbúa og/eða hlutfall starfa í veiðum, sjókvíaeldi og vinnslu er hátt, geta gerst aðilar að samtökunum.*

*Ef sveitarfélag óskar að segja sig úr samtökunum skal tilkynna það skriflega og miðast úrsögnin við næsta aðalfund eftir að tilkynning um úrsögn berst.*

*Hægt er að veita undanþágu frá 1. mgr. í sérstökum tilvikum og skal slík undanþága samþykkt með 2/3 greiddra atkvæða á aðalfundi.*

**Greinagerð**

Stjórn samtaka sjávarútvegssveitarfélaga leggur til að ofangreindri málsgrein um úrsögn úr samtökunum verði bætt í 2. gr. samþykktanna. Með lagabreytingunni verður tekinn af allur vafi hvernig fara skuli með úrsögn sveitarfélags úr samtökunum, berist slík ósk. Málsgreinin er samhljóða 3. gr. samþykkta Sambands íslenskra sveitarfélaga frá 21. maí 2021.

**Staðfest af stjórn Samtaka sjávarútvegssveitarfélaga 27. september 2022 og vísað til afgreiðslu aðalfundar.**